b'\n_START_ARTICLE_\nMladen Brati\xc4\x87\n_START_SECTION_\nBiografie\n_START_PARAGRAPH_\n\xc3\x8enainte de \xc3\xaenceperea r\xc4\x83zboaielor iugoslave, Brati\xc4\x87 a comandat Garnizoana Novi Sad, parte a Armatei Iugoslave._NEWLINE_\xc3\x8en timpul R\xc4\x83zboiului Croat de Independen\xc8\x9b\xc4\x83 a primit misiunea de a ataca ora\xc8\x99ul Vukovar, care era ap\xc4\x83rat de armata croat\xc4\x83. La \xc3\xaenceputul asedierii localit\xc4\x83\xc8\x9bii, Brati\xc4\x87 a fost numit comandat al \xe2\x80\x9eGrupului de Opera\xc8\x9biuni Nord\xe2\x80\x9d, \xc3\xaen timp ce la comanda \xe2\x80\x9eGrupului de Opera\xc8\x9biuni Sud\xe2\x80\x9d se afla colonelul Mile Mrk\xc5\xa1i\xc4\x87. \xe2\x80\x9eGrupul de Opera\xc8\x9biuni Nord era alc\xc4\x83tuit dintr-o brigad\xc4\x83 mecanizat\xc4\x83, un regiment mecanizat adus din ora\xc8\x99ul Pan\xc4\x8devo \xc8\x99i, ca \xc3\xaent\xc4\x83riri, Unitatea 211 Tancuri din Baranja, sta\xc8\x9bionat\xc4\x83 \xc3\xaen Borovo Naselje._NEWLINE_Pe 3 noiembrie, Armata Popular\xc4\x83 Iugoslav\xc4\x83 a lansat un asalt amfibiu peste Dun\xc4\x83re pentru a face jonc\xc8\x9biunea cu paramilitarii din Garda Voluntarilor S\xc3\xa2rbi (Tigrii lui Arkan), condu\xc8\x99i de \xc5\xbdeljko Ra\xc5\xbenatovi\xc4\x87 (Arkan). \xc3\x8en timpul acestei opera\xc8\x9biuni, generalul Mladen Brati\xc4\x87 a fost ucis de o rachet\xc4\x83 antitanc l\xc3\xa2ng\xc4\x83 suburbia Borovo Naselje, pe 4 noiembrie._NEWLINE_\xc3\x8en total, \xc3\xaen timpul luptelor de la Vukovar, peste 1.300 de militari din regimentul lui Brati\xc4\x87 au fost uci\xc8\x99i \xc3\xaen ora\xc8\x99 \xc8\x99i \xc3\xaen \xc3\xaemprejurimi._NEWLINE_Dup\xc4\x83 moartea sa, generalul Mladen Brati\xc4\x87 a fost urmat la comanda Garnizoanei Novi Sad de generalul Andrija Bior\xc4\x8devi\xc4\x87, participant \xc8\x99i el la asedierea Vukovarului.\n_START_SECTION_\nOmagiu\n_START_PARAGRAPH_\n\xc3\x8en onoarea generalului Brati\xc4\x87, consiliul local din Novi Sad a decis, pe 30 martie 2007, s\xc4\x83 numeasc\xc4\x83 o strad\xc4\x83 cu numele s\xc4\x83u.'